વડાપ્રધાન બન્યા એ પહેલા નરેન્દ્ર મોદીએ મુખ્યપ્રધાન તરીકે જેને દેશમાં એક ઉમદા દ્રષ્ટાંત સમાન મોડેલ સ્ટેટ બનાવ્યું છે તે ગુજરાત રાજ્યમાં આ વર્ષના અંત ભાગમાં વિધાનસભાની ચૂંટણી નિર્ધારિત છે, પણ ચૂંટણી પંચે હજી સુધી એ માટે તારીખ જાહેર કરી નથી. ચૂંટણી પંચે હિમાચલ પ્રદેશમાં વિધાનસભાની ચૂંટણીની તારીખ નક્કી કરી એ જ દિવસે એણે ગુજરાતની ચૂંટણીની તારીખ પણ જાહેર કરી દેવાની હતી, પણ એણે તેમ ન કરતાં વ્યાપક રીતે ચર્ચા ચગી છે.